Rijeka, 23. rujna 2020.g.

**NAJAVA DOGAĐANJA I POZIV ZA MEDIJE**

**FILM U KVARTU:**

**DOKUMENTARAC *BOSANOGA (SASVIM SLUČAJNA SMRT)* U ČETVRTAK NA KOZALI**

**U četvrtak 24. rujna 2020.g. u 19.30 sati u velikoj dvorani Mjesnog odbora Kozala** (Volčićev trg 2, Rijeka) **nastavlja se program *Film u kvartu***, **sastavni dio projekta Rijeka 2020 – Europska prijestolnica kulture,** **prikazivanjem dokumentarca *Bosanoga (sasvim slučajna smrt)*, redateljice Morane Komljenović iz 2011. Prije filma s okupljenima će svoja redateljska i producentska iskustva podijeliti riječki redatelj** **Marin Lukanović**.  
  
Film *Bosanoga* prikazuje na koji je način nasilna smrt mladića u Rijeci 1981. postala katalizator jedinstvenog fenomena u povijesti bivše Jugoslavije; više stotina građana Rijeke potpisalo je peticiju kojom su od policije i partije zahtijevali da preuzmu odgovornost za nasilje. Iako su sami događaji oko te smrti i danas nerazjašnjeni, ona je obilježila cijelu jednu generaciju i još uvijek je dio gradske legende. *Bosanoga* prikazuje mehanizam straha kao integralni dio političkih sustava i jedinstvenu umjetničku pobunu do koje je došlo u Rijeci 1980-ih kao reakcija na strah i bespomoćnost. U filmu se pojavljuju mnoga poznata lica lokalne umjetničke scene - vodeća lica bendova Paraf, Termiti, Atomsko sklonište, LET3 i drugi.

Film je osvojio nagradu za najboljeg producenta (FADE IN) na Danima hrvatskog filma 2012. i posebno priznanje žirija u regionalnoj konkurenciji ZagrebDoxa 2012. a prikazan je na Liburnia Film Festivalu, Opuzen Film Festivalu 8. Free Zone Film Festivalu u Beogradu 2012.

**Projekcije i druženja organizirana su u skladu s epidemiološkim preporukama pa se publiku poziva na poštivanje distance, nošenje zaštitnih maski u zatvorenom prostoru te pojačanu higijenu ruku.**

***Film u kvartu*** program je u organizaciji ***Inicijative za kvart***i uz potporu udruge **Liburnia Film Festival**, a odvija se u sklopu **Civilnih inicijativa Rijeke 2020 – Europske prijestolnice kulture**.

**Program do polovice studenog postavlja osnove novog, kulturnog i filmskog života prostora Mjesnog odbora Kozala, pod motom *LODIS: lokalno, održivo, dostupno, izvedivo, suradnički*. Namjera je organizatora prvenstveno filmskim programom povezati susjede Kozale, informirati ih i aktivirati kako bi sami bili osposobljeni kreirati kulturne sadržaje u svom kvartu, povezati se s ostalim dionicima javnog života kvarta kao što su udruge, civilne inicijative, lokalna administracija (mjesni odbor), škola i vrtić te projektni tim umrežiti s relevantnim gradskim i nacionalnim kulturnim ustanovama.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42